pythainlp/thaigov-v2-corpus-22032023 huggingface dataset:
วันพุธที่ 8 กุมภาพันธ์ 2566
ประเทศไทยและอังกฤษจะร่วมกับผลักดันความร่วมมือด้านเทคโนโลยีการเกษตรและเทคโนโลยีอวกาศ
ประเทศไทยและอังกฤษจะร่วมกับผลักดันความร่วมมือด้านเทคโนโลยีการเกษตรและเทคโนโลยีอวกาศ
ศาสตราจารย์พิเศษเอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม (อว.) และศาสตราจารย์ นายแพทย์ สิริฤกษ์ ทรงศิวิไลปลัดกระทรวง อว. พร้อมด้วยนายธานี ทองภักดีเอกอัครราชทูต ณ กรุงลอนดอน ประชุมหารือกับ Mr. George Freeman MP, Minister for Science, Research and Innovation ประเทศอังกฤษ เมื่อวันที่ 12 มกราคม 2566 ณ Department for Business, Energy and Industry Strategy กรุงลอนดอน ประเทศอังกฤษ โดยมี ประเด็นสาคัญ ได้แก่ การกำหนดแนวทางการดำเนินความร่วมมือด้านการอุดมศึกษา วิทยาศาสตร์ วิจัย และ นวัตกรรม การผลักดันให้ประเทศไทยเป็น focal point ความร่วมมือระหว่างประเทศอังกฤษกับอาเซียน เอเชียตะวันออกและเอเชียใต้ และประเทศคู่ความร่วมมืออื่นๆ ของประเทศไทย และการแลกเปลี่ยนข้อมูลเชิง นโยบายที่เกี่ยวข้องของทั้งสองประเทศ
รัฐมนตรีว่าการกระทรวง อว. และ Minister for Science, Research and Innovation เห็นชอบร่วมกันที่จะผลักดันความร่วมมือด้านการอุดมศึกษา วิทยาศาสตร์ วิจัย และนวัตกรรม โดยเฉพาะ อย่างยิ่งในด้านเทคโนโลยีการเกษตรและเทคโนโลยีอวกาศ โดยในสาขาเทคโนโลยีการเกษตรมีขอบเขต ครอบคลุมหัวข้อพันธุกรรม (genome) ความมั่นคงทางอาหาร (food security) และการพัฒนาผลผลิตทาง การเกษตร (agricultural productivity) ในด้านเทคโนโลยีอวกาศประกอบด้วยสาขาย่อย ได้แก่ พลังงาน อวกาศ การพัฒนาดาวเทียมและอวกาศยาน และเศรษฐกิจอวกาศ (space economy)
Minister for Science, Research and Innovation ได้แสดงความสนใจที่จะร่วมมือกับ ประเทศไทยในลักษณะทวิภาคี และการให้ประเทศไทยเป็น focal point ความร่วมมือระหว่างประเทศอังกฤษ กับอาเซียน ผ่านช่องทาง ASEAN Committee on Science, Technology, and Innovation และความ ร่วมมือไตรภาคีระหว่างประเทศอังกฤษ ประเทศไทย และประเทศคู่ความร่วมมือของไทย เช่น ซาอุดิอาระเบีย ญี่ปุ่น และสาธารณรัฐเกาหลี นอกจากนี้ ทั้งสองฝ่ายได้แลกเปลี่ยนข้อมูลเชิงนโยบายระหว่างกันทั้งในประเด็น งบประมาณสนับสนุนการวิจัย แนวปฏิบัติในการดาเนินความร่วมมือด้านการอุดมศึกษา วิทยาศาสตร์ วิจัย และนวัตกรรม สาขาการวิจัยที่ทั้งสองประเทศให้ความสาคัญ และตัวอย่างความร่วมมือที่ประสบความสาเร็จ เช่น ความร่วมมือระหว่าง Oxford University และมหาวิทยาลัยมหิดลในด้านเวชศาสตร์เขตร้อน เป็นต้น
รัฐมนตรีว่าการกระทรวง อว. ได้มอบหมายให้สานักงานปลัดกระทรวง อว. เป็นหน่วยงาน หลักในการขับเคลื่อนความร่วมมือกับประเทศอังกฤษ โดยจะดาเนินการร่วมกับ Department for Business, Energy and Industry Strategy และ United Kingdom Research and Innovation ของประเทศอังกฤษ ต่อไป
วันพุธที่ 8 กุมภาพันธ์ 2566
ฮอตปรอทแตก!! “จุรินทร์”ลุยห้างไทยซุคในดูไบ เสียงเชียร์กระหึ่ม เจอคนไทยแทบทุกจังหวัดรุมขอถ่ายรูปแน่น
วันที่ 7 กุมภาพันธ์ 2566 เวลา 9.30 น. ผู้สื่อข่าวรายงานจากเมืองดูไบว่า ในช่วงค่ำของวันที่ 6 ก.พ. ตามเวลาท้องถิ่น นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์  ได้ยกทัพคณะรัฐ-เอกชนไทยมาเยือนดูไบ
และช่วงค่ำนายจุรินทร์มาเป็นประธานเปิดโครงการ Thai Souq (ไทยซุค) ที่ Souk Al Marfa ซึ่งเป็นพื้นที่พัฒนาแห่งใหม่ของรัฐบาลดูไบบนเกาะเดียร่า โครงการ Thai Souq เป็นแหล่งรวมและกระจายสินค้าและบริการของไทยในดูไบ มีเจ้าของเป็นคนไทย คือ นายอัครวุฒิ ตั้งศิริกุศลวงศ์ กรรมการผู้จัดการบริษัท เวก้า อินเตอร์เทรด แอนด์ เอ็กซิบิชั่น จำกัด (VEGA Intertrade & Exhibitions LLC) มีร้านค้ามากกว่า 30 ร้าน เช่น ร้านอาหาร เครื่องดื่ม งานฝีมือ ของที่ระลึก แฟชั่น เครื่องประดับ เครื่องสำอาง ซูเปอร์มาร์เก็ต และร้านนวดแผนไทย โดยทาง Thai Souq ยินดีที่จะให้ความร่วมมือและช่วยเหลือผู้ประกอบการเอสเอ็มอีไทย ที่จะส่งออกสินค้าเข้าสู่ตลาดสหรัฐอาหรับเอมิเรตส์มาขาย และพร้อมที่จะช่วยให้ความรู้และแบ่งปันประสบการณ์เกี่ยวกับการดำเนินธุรกิจในตลาดสหรัฐอาหรับเอมิเรตส์และตะวันออกกลาง แต่ที่เป็นไฮไลต์คือ มีคนไทยจำนวนนับร้อยคนที่อาศัยและทำงานในดูไบ หลากหลายสาขาอาชีพมาให้กำลังใจนายจุรินทร์มอบดอกไม้ และรุมขอถ่ายรูปเซลฟี่กับนายจุรินทร์แน่น บรรยากาศสุดคึกคัก ดีใจที่ได้เจอ ซึ่งมีคนไทยที่มาจากแทบทุกจังหวัดของไทยมาทำงานและทำธุรกิจในสหรัฐอาหรับเอมิเรตส์ ซึ่งนายจุรินทร์ได้เดินพูดคุยอย่างสนุกสนาม เป็นกันเอง กับร้านค้าของคนไทยที่มาขายสินค้าและบริการ กว่า 30 ร้าน ซึ่งมีทั้งอาหารไทย ร้านขายสินค้าไทย ร้านขายอัญมณีและร้านนวดไทยที่ได้รับความนิยมจากคนดูไบเป็นอย่างมาก
วันศุกร์ที่ 3 กุมภาพันธ์ 2566
สธ.ออกข้อบังคับปรับเพิ่มค่าตอบแทน OT และเวรบ่ายดึกบุคลากร เจ้าหน้าที่มีผลบังคับใช้ทันที
รองปลัดกระทรวงสาธารณสุข ลงนามข้อบังคับและหลักเกณฑ์ วิธีการ และเงื่อนไขการจ่ายเงินค่าตอบแทนนอกเวลาเพิ่มขึ้นร้อยละ 8  และค่าตอบแทนการปฏิบัติงานผลัดบ่าย/ดึกเพิ่ม ร้อยละ 50 แล้ว หลังกระทรวงการคลังเห็นชอบ มีผลบังคับใช้ทันที
รองปลัดกระทรวงสาธารณสุข ลงนามข้อบังคับและหลักเกณฑ์ วิธีการ และเงื่อนไขการจ่ายเงินค่าตอบแทนนอกเวลาเพิ่มขึ้นร้อยละ 8 และค่าตอบแทนการปฏิบัติงานผลัดบ่าย/ดึกเพิ่ม ร้อยละ 50 แล้ว หลังกระทรวงการคลังเห็นชอบ มีผลบังคับใช้ทันที
วันนี้ (3 กุมภาพันธ์ 2566) นพ.ทวีศิลป์ วิษณุโยธิน รองปลัดกระทรวงสาธารณสุข กล่าวว่า หลังจากกระทรวงการคลังทำหนังสือตอบกลับมายังกระทรวงสาธารณสุข เมื่อวันที่ 2 กุมภาพันธ์ 2566 โดยเห็นชอบตามที่กระทรวงสาธารณสุขเสนอในการปรับปรุงหลักเกณฑ์ วิธีการ และเงื่อนไขการจ่ายเงินค่าตอบแทนฯ ฉบับที่ 5 โดยเพิ่มค่าตอบแทนทุกวิชาชีพในการปฏิบัติงานลักษณะเป็นเวรหรือเป็นผลัด (OT) ขึ้น ร้อยละ 8 และเพิ่มค่าตอบแทนผลัดบ่ายหรือผลัดดึก ที่เสมือนเป็นการปฏิบัติราชการในเวลาราชการปกติขึ้น ร้อยละ 50 และปรับเพิ่มรายการตำแหน่ง, วิชาชีพและสายงาน ที่ให้ได้รับค่าตอบแทน รวมทั้งกระทรวงการคลังได้เห็นชอบหลักเกณฑ์ค่าตอบแทนฉบับที่ 2, 10, 11 และ 12 ในอัตราเดิม และขอให้กระทรวงสาธารณสุขออกข้อบังคับ หลักเกณฑ์ วิธีการและเงื่อนไขการจ่ายเงินบำรุงในลักษณะค่าตอบแทนสำหรับเจ้าหน้าที่ที่ปฏิบัติงานให้กับหน่วยบริการในสังกัดกระทรวงสาธารณสุข ให้สอดคล้องกับอัตราค่าตอบแทนที่กระทรวงการคลังเห็นชอบต่อไป
นพ.ทวีศิลป์กล่าวต่อว่า ล่าสุด กระทรวงสาธารณสุข ได้ลงนามออกข้อบังคับ หลักเกณฑ์ วิธีการและเงื่อนไขการจ่ายเงินบำรุงในลักษณะค่าตอบแทนสำหรับเจ้าหน้าที่ที่ปฏิบัติงานให้กับหน่วยบริการในสังกัดกระทรวงสาธารณสุขแล้ว โดยค่าตอบแทนนอกเวลาที่เพิ่มขึ้นร้อยละ 8 และร้อยละ 50 ดังกล่าว จะมีผลบังคับใช้ทันที ซึ่งกระทรวงสาธารณสุขได้เร่งดำเนินการดังกล่าว เพื่อเป็นขวัญกำลังใจให้แก่บุคลากรทางการแพทย์และสาธารณสุขต่อไป
************************ 3 กุมภาพันธ์ 2566
วันศุกร์ที่ 3 กุมภาพันธ์ 2566
​กระทรวงกลาโหม โดย กองทัพบก ทำความสะอาด ฉีด ล้างถนน ลดฝุ่น PM 2.5
...
กองทัพบกเพื่อประชาชน โดย ศบภ.ส.พัน.21 ทภ.1 จัดกำลังพลลงพื้นที่บริเวณถนนพหลโยธิน เขตบางเขน กทม. ตั้งแต่ซอยพหลโยธิน 46 จนถึง วงเวียนบางเขน โดยการทำความสะอาดฉีดน้ำล้างถนนลดฝุ่นละอองและล้างสิ่งปนเปื้อนบริเวณผิวจราจร ทางเท้า และพื้นผิวสาธารณะ เพื่อบรรเทาปัญหาฝุ่นละอองขนาดเล็ก PM 2.5 เกินมาตรฐาน
วันศุกร์ที่ 3 กุมภาพันธ์ 2566
กรมเจ้าท่า ลงพื้นที่ตรวจสอบเรือ WAN HAI 272 กรณีโดนกันบริเวณ​ร่องน้ำแม่น้ำเจ้าพระยา จ.สมุทร​ปราการ​ ก่อนทำการกู้เรือที่ติดตื้นให้แล้วเสร็จภายใน 10 วัน
...
กรมเจ้าท่า ลงพื้นที่ตรวจสอบเรือ WAN HAI 272 กรณีโดนกันบริเวณ​ร่องน้ำแม่น้ำเจ้าพระยา จ.สมุทร​ปราการ​ ก่อนทำการกู้เรือที่ติดตื้นให้แล้วเสร็จภายใน 10 วัน
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กำกับ และอำนวยความปลอดภัยทางน้ำทั้งในส่วนกลางและภูมิภาคทั่วประเทศ
จากเหตุการณ์เมื่อวันที่ 28 มกราคม 2566 ที่ผ่านมา เรือ WAN HAI 272 ประเภทเรือบรรทุกสินค้าตู้คอนเทนเนอร์สัญชาติสิงคโปร์ โดนกับเรือชื่อ SANTA LOUKIA ประเภทเรือบรรทุกสินค้าตู้คอนเทนเนอร์ สัญชาติ MALTA บริเวณระหว่างทุ่นหมายเลข 9 กับทุ่นหมายเลข 11 ร่องน้ำแม่น้ำเจ้าพระยา​ จ.สมุทร​ปราการ​ ซึ่งขณะเกิดเหตุเป็นช่วงกระแสน้ำขึ้นไหลเชี่ยว จึงทำให้เรือโดนกัน โดยเรือ WAN HAI 272 เดินทางมาจากท่าเทียบเรือของการท่าเรือเเห่งประเทศไทย เพื่อเดินทางไปยังท่าเทียบเรือแหลมฉบัง จังหวัดชลบุรี และเรือชื่อ SANTA LOUKIA เดินทางมาจากท่าเทียบเรือแหลมฉบัง จังหวัดชลบุรี เพื่อเดินทางไปยังท่าเทียบเรือของการท่าเรือเเห่งประเทศไทย จากเหตุการณ์โดนกันไม่มีผู้บาดเจ็บหรือเสียชีวิตและไม่พบคราบน้ำมัน ซึ่ง​อยู่​ระหว่างสอบสวน​สาเหตุ​การเกิดอุบัติเหตุ​ในครั้งนี้นั้น
วันที่ 2 กุมภาพันธ์ 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า กรมเจ้าท่า ในฐานะที่มีอำนาจหน้าที่ในการควบคุมกำกับการขนส่งทางน้ำในราชอาณาจักรไทยเพื่อแก้ไขปัญหาเรือเกยตื้นภายใต้กฎหมายการเดินเรือในน่านน้ำไทย ผู้กำกับดูแลการนำร่องในน่านน้ำไทย และดูแลความปลอดภัยในการเดินเรือขนส่งสินค้า ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า(ด้านปลอดภัย) นายพิทักษ์ วัฒนพงษ์วิศาล ผู้อำนวยการสำนักความปลอดภัยและสิ่งแวดล้อมทางน้ำ และ เรือเอกภัทรชัย ไทยสยาม ผู้อำนวยการสำนักนำร่อง พร้อมด้วยนายฉัตรชัย เวชสาร ผู้อำนวยการสํานักงานเจ้าท่าภูมิภาคสาขาสมุทรปราการ ผู้แทนเรือ WAN HAI 272 ผู้แทนประกันภัย P&I Club​ และบริษัท AZ จำกัด ลงพื้นที่ติดตาม ตรวจสอบแผนการกู้เรือ WAN HAI 272 ที่ติดตื้น โดยรองอธิบดีกรมเจ้าท่า​ ได้สั่งการให้ ตั้งคณะทำงานกู้เรือในครั้งนี้โดยเร่งด่วน พร้อมให้บริษัท​ที่กู้เรือ รวมไปถึงเจ้าของเรือ รายงานการดำเนินการกู้เรือให้ทราบ จนกว่าการกู้เรือจะแล้วเสร็จ
สำหรับแผนการกู้เรือในครั้งนี้ รองอธิบดีกรมเจ้าท่า เปิดเผยว่าได้หารือร่วมกับนายเรือ ตัวแทนเจ้าของเรือ รับฟังสรุปสถานการณ์และสถานะของเรือปัจจุบัน จากนั้นได้แจ้งให้นายเรือและตัวแทนเจ้าของเรือ รับทราบวัตถุประสงค์ของการลงพื้นที่ในครั้งนี้ พร้อมชี้แจงขั้นตอนและแผนการปฏิบัติวิธีการในการเคลื่อนย้ายเรือให้ออกจากจุดที่เรือติดตื้นโดยเร็วและด้วยความปลอดภัย โดยกำหนดระยะเวลาเคลื่อนย้ายเรือให้แล้วเสร็จภายใน 10 วัน ทั้งนี้ กรณีเรือ WAN HAI 272 เกยตื้นไม่กีดขวางหรือเป็นอุปสรรคต่อการเดินเรือในบริเวณดังกล่าวและยังไม่ส่งผลกระทบต่อสิ่งแวดล้อมทางน้ำ โดยหากประชาชนท่านใดพบเห็นเหตุการณ์ความไม่ปลอดภัยทางน้ำ และได้รับความเดือดร้อน โทร.สายด่วนอธิบดี กรมเจ้าท่า 1199 ตลอด 24 ชั่วโมง
วันศุกร์ที่ 3 กุมภาพันธ์ 2566
รมช.ประภัตรเป็นสักขีพยานความร่วมมือการส่งออกทุเรียนไปยังประเทศจีน ระหว่างบริษัท ควีนโฟรเซ่นฟรุตจำ กัดกับ Tsinghua Uniresource Company เพื่อเพิ่มช่องทางการส่งออกผลไม้
รมช.ประภัตรเป็นสักขีพยานความร่วมมือการส่งออกทุเรียนไปยังประเทศจีน ระหว่างบริษัท ควีนโฟรเซ่นฟรุตจำ กัดกับ Tsinghua Uniresource Company เพื่อเพิ่มช่องทางการส่งออกผลไม้ให้แก่พี่น้องเกษตรกร
รมช.ประภัตรเป็นสักขีพยานความร่วมมือการส่งออกทุเรียนไปยังประเทศจีนระหว่างบริษัท ควีนโฟรเซ่นฟรุตจำ กัดกับ Tsinghua Uniresource Company เพื่อเพิ่มช่องทางการส่งออกผลไม้ให้แก่พี่น้องเกษตรกร
นายประภัตร โพธสุธร รัฐมนตรีช่วยว่าการกระทรวงเกษตรและสหกรณ์ ร่วมเป็นสักขีพยานลงนามความร่วมมือในการส่งออกผลไม้ ระหว่าง บริษัท ควีนโฟรเซ่นฟรุต จำกัด กับ Tsinghua Uniresource Company ณ ห้องรัฐมนตรีช่วยกระทรวงเกษตรและสหกรณ์ ว่าจากสถานการณ์การแพร่ระบาดของไวรัสโคโรน่า 2019 หรือโควิด-19 ได้ส่งผลกระทบต่อสภาพเศรษฐกิจของประเทศไทยและประเทศต่างๆทั่วโลกโดยเฉพาะการนำเข้าและส่งออกสินค้าเกษตรของไทยไปยังประเทศจีนกระทรวงเกษตรและสหกรณ์ได้เร่งดำเนินการแก้ไขอย่างต่อเนื่อง
“ตลอดมาผลไม้ของประเทศไทยพอถึงฤดูกาลอาจจะทำให้ราคาตกต่ำลงและสร้างความเดือดร้อนกังวลใจให้แก่พี่น้องเกษตรกรวันนี้มีความยินดีและขอบคุณจากใจที่จะทำให้เกษตรกรได้เกิดความมั่นใจว่าจะมีตลาดในการส่งออกผลไม้เพราะจากสถานการณ์การแพร่ระบาดของเชื้อไวรัลโควิด 19 ทำให้เกิดวิกฤตและมีความยากลำบากในการส่งออกสินค้าทางการเกษตรซึ่งทางรัฐบาลไทยได้ช่วยเหลือสร้างความมั่นใจให้ทั้งทางพี่น้องเกษตรกรและประเทศจีนอย่างเต็มที่ว่าสามารถส่งได้ในทันที และจะให้ราคาที่ดีเพื่อช่วยเหลือพี่น้องเกษตรกรให้ได้มากที่สุดอนาคตหวังว่าจะสามารถส่งผลไม้หรือสินค้าประเภทอื่นๆไม่ว่าจะเป็นหมากชมพู่มะพร้าวน้ำหอมและอาหารทะเลไปยังประเทศจีนอีกด้วยโดยในปี 2566 ทางประเทศจีนจะรับซื้อทุเรียนประมาณ 2,000 - 3,000 ตู้คอนเทนเนอร์ (1 ตู้คอนเทนเนอร์เฉลี่ยประมาณ 18 ตัน) และต้องขอบคุณ บริษัท ไทย อะกรีคัลเจอร์ จำกัด ที่ทำให้เกิดสัญญาซื้อขายนี้เกิดขึ้นด้วย ” รมช.ประภัตรกล่าว
นอกจากนี้อยากจะขอความร่วมมือเกษตรกรอย่าตัดทุเรียนอ่อนออกจำหน่ายทั้งที่ยังไม่ครบอายุการเก็บเกี่ยวเพราะจะผลต่อคุณภาพและความน่าเชื่อถือต่อทุเรียนไทย
วันศุกร์ที่ 3 กุมภาพันธ์ 2566
รองปลัดกระทรวงเกษตรและสหกรณ์เข้าร่วมคณะนายกรัฐมนตรีลงพื้นที่ตรวจราชการ ณ จังหวัดสมุทรสงคราม
รองปลัดกระทรวงเกษตรและสหกรณ์เข้าร่วมคณะนายกรัฐมนตรีลงพื้นที่ตรวจราชการ ณ จังหวัดสมุทรสงคราม
วันศุกร์ที่ 3 กุมภาพันธ์ 2566 ปลัดกระทรวงเกษตรและสหกรณ์ มอบหมายให้รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เข้าร่วมคณะนายกรัฐมนตรีลงพื้นที่ตรวจราชการ ณ จังหวัดสมุทรสงคราม โดยมี พลเอก ประยุทธ์ จันทร์โอชา นายกรัฐมนตรี เป็นหัวหน้าคณะ พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย, นายธนกร วังบุญคงชนะ รัฐมนตรีประจำสำนักนายกรัฐมนตรี, นายพีระพันธุ์ สาลีรัฐวิภาค เลขาธิการนายกรัฐมนตรี, นายอนุชา บูรพชัยศรี รองเลขาธิการนายกรัฐมนตรีฝ่ายการเมืองและโฆษกประจำสำนักนายกรัฐมนตรี,พล.ต.อภิรักษ์ พรมมาฤทธิ์ ผู้บัญชาการทณฑลทหารบกที่16, นายสมคิด จันทมฤก รองปลัดกระทรวงมหาดไทย, นายพิเชฐ คุณาธรรมรักษ์ อธิบดีกรมการขนส่งทางราง และคณะเจ้าหน้าที่จากหน่วยงานที่เกี่ยวข้อง เข้าร่วมลงพื้นที่ตรวจราชการฯ
การลงพื้นที่ตรวจราชการดังกล่าวมีวัตถุประสงค์เพื่อตรวจติดตามแนวทางการพัฒนาเศรษฐกิจฐานรากและการพัฒนาชุมชนอย่างยั่งยืน ซึ่งประกอบด้วย โครงการพัฒนาโครงข่ายระบบรถไฟเชื่อมต่อสมุทรสงคราม โครงการก่อสร้างระบบระบายน้ำหลักและระบบป้องกันน้ำท่วม และการตรวจเยี่ยมวิถีเศรษฐกิจชุมชน นอกจากนี้ นายกรัฐมนตรีและคณะ ได้ร่วมพบปะพี่น้องประชาชนเพื่อหารือแนวทางการส่งเสริมเศรษฐกิจสร้างมูลค่าและการยกระดับรายได้ของประชาชนชาวสมุทรสงครามให้มีความเป็
วันศุกร์ที่ 3 กุมภาพันธ์ 2566
03/02/2566
มท.1 ตอบกระทู้ถาม “การจัดเก็บภาษีตาม พ.ร.บ.ภาษีที่ดินและสิ่งปลูกสร้าง ย้ำ เจตนารมณ์ของกฎหมายเป็นการจัดเก็บภาษีที่มีความเป็นธรรมกับทุกคน
มท.1 ตอบกระทู้ถาม “การจัดเก็บภาษีตาม พ.ร.บ.ภาษีที่ดินและสิ่งปลูกสร้าง ย้ำ เจตนารมณ์ของกฎหมายเป็นการจัดเก็บภาษีที่มีความเป็นธรรมกับทุกคน
เมื่อวันที่ 2 ก.พ. 66 เวลา 09.30 น. ที่อาคารรัฐสภา ถ.สามเสน กรุงเทพฯ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตอบกระทู้ถามของ นางบุศริณธญ์ วรพัฒนานันน์ สมาชิกสมาชิกสภาผู้แทนราษฎร เรื่อง การจัดเก็บภาษีตามพระราชบัญญัติภาษีที่ดินและสิ่งปลูกสร้าง พ.ศ. 2562 โดยกล่าวว่า การจัดเก็บภาษีที่ดินและสิ่งปลูกสร้างเป็นการจัดเก็บภาษีที่มีความเป็นธรรมกับทุกคน มิใช่จัดเก็บเฉพาะผู้มีรายได้น้อย กรณีประชาชนเป็นเจ้าของที่ดินซึ่งใช้ประโยชน์ในการประกอบเกษตรกรรมจะได้รับยกเว้นภาษีตามกฎหมาย ดังนั้น ประชาชนผู้มีรายได้น้อยไม่ได้รับผลกระทบอย่างแน่นอน ทั้งนี้ ราคาประเมินทุนทรัพย์ที่ดินและสิ่งปลูกสร้างที่ใช้สำหรับการจัดเก็บภาษีในปี 2566 จะใช้ราคาประเมินทุนทรัพย์รอบบัญชี ปี 2566-2569 ซึ่งจะทำให้รัฐสามารถจัดเก็บภาษีจากผู้ถือครองที่ดินจำนวนมาก ซึ่งส่วนใหญ่เป็นผู้ที่มีรายได้สูงเพิ่มมากขึ้น และราคาประเมินใหม่นี้ก็เป็นประโยชน์กับพี่น้องประชาชนผู้ที่ถือครองที่ดินจำนวนน้อย เพราะเมื่อราคาประเมินสูงขึ้นก็สามารถใช้เป็นต้นทุนในการลงทุนพัฒนาทำธุรกิจได้ต่อไป
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า นับตั้งแต่รัฐบาลภายใต้การนำของ พลเอก ประยุทธ์ จันทร์โอชา นายกรัฐมนตรี ได้เข้ามาบริหารประเทศ ได้มีการบังคับใช้กฎหมายที่ทำให้ประชาชนผู้ไม่มีที่ดินทำกิน ซึ่งส่วนใหญ่เป็นผู้มีรายได้น้อย ได้มีที่ดินทำกิน ได้ทำการเกษตร โดยมีการออกเอกสารพื้นที่ป่าซึ่งเป็นพื้นที่ที่รัฐไม่ได้ใช้ประโยชน์เพื่อให้ราษฎรได้มีที่ทำมาหากิน ทำให้ประชาชนส่วนใหญ่ซึ่งเป็นผู้มีรายได้น้อยและไม่มีที่ดินเป็นของตัวเองสามารถประกอบอาชีพและทำมาหาเลี้ยงชีพได้ ดังนั้น เจตนารมณ์หลักของพระราชบัญญัติภาษีที่ดินและสิ่งปลูกสร้าง พ.ศ. 2562 ฉบับนี้ คือ การให้ประชาชนผู้มีรายได้สูงเสียภาษีมากขึ้นและต้องทำประโยชน์ในพื้นที่โดยไม่ปล่อยให้รกร้างว่างเปล่า
“การลดภาระของประชาชนในภาพรวมเรื่องเศรษฐกิจ คือการลดอัตราการจัดเก็บภาษี ซึ่งจะส่งผลกระทบต่อเงินรายได้จัดเก็บเองขององค์กรปกครองส่วนท้องถิ่น จึงจำเป็นต้องใช้งบกลางเข้าไปชดเชย แต่เนื่องจากงบกลางก็ถูกใช้จ่ายไปถึง 6,200 กว่าล้านบาทในการบรรเทาสาธารณภัยที่เกิดจากน้ำท่วมเมื่อปี 2565 ที่ผ่านมา แต่ทั้งนี้ คณะรัฐมนตรีก็ได้มีมติเกี่ยวกับการช่วยเหลือด้านงบประมาณในส่วนขององค์กรปกครองส่วนท้องถิ่นที่ขาดรายได้ ซึ่งจะได้ติดตามผลการดำเนินการตามมติคณะรัฐมนตรีดังกล่าวต่อไป” พลเอก อนุพงษ์ฯ กล่าวในช่วงท้าย
วันศุกร์ที่ 3 กุมภาพันธ์ 2566
สถาบันการบินพลเรือน จัดพิธีมอบประกาศนียบัตรหลักสูตร “SAR Services and National SAR Plan รุ่นที่ 1”
...
สถาบันการบินพลเรือน จัดพิธีมอบประกาศนียบัตรหลักสูตร “SAR Services and National SAR Plan รุ่นที่ 1”
นายพันศักดิ์ เนินทราย ผู้อำนวยการกองวิชาบริการการจราจรทางอากาศ รักษาการในตำแหน่งรองผู้ว่าการฝ่ายวิชาการ สถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรให้แก่ผู้เข้าฝึกอบรม พร้อมด้วยผู้บริหารและคณาจารย์กองวิชาบริหารการบิน ร่วมเป็นเกียรติในพิธี เมื่อวันที่ 3 กุมภาพันธ์ 2566 ณ สบพ. กรุงเทพฯ
สำหรับหลักสูตรดังกล่าว ดำเนินการฝึกอบรมระหว่างวันที่ 23 มกราคม - 3 กุมภาพันธ์ 2566 โดยมีผู้เข้ารับการฝึกอบรมทั้งหมด 15 คน ประกอบด้วย 1) กรมป้องกันและบรรเทาสาธารณภัย กระทรวงมหาดไทย จำนวน 5 คน 2) กองทัพอากาศ จำนวน 3 คน 3) สถานีวิทยุชายฝั่งกรุงเทพ (Bangkok Rdio) จำนวน 1 คน 4) หน่วยงานทางด้านการแพทย์ จำนวน 5 คน และ 5) สถาบันการบินพลเรือน จำนวน 1 คน
โดยมีวัตถุประสงค์การฝึกอบรม คือ
1) เพื่อให้ผู้เข้ารับการฝึกอบรมหน่วยงานในระบบการค้นหาและช่วยเหลือากาศยานและเรือที่ประสบภัยมีความรู้เกี่ยวกับการบริการการค้นหาและช่วยเหลืออากาศยานและเรือที่ประสบภัย ตามมาตรฐานสากล
2) เพื่อให้ผู้เข้าอบรมสามารถวิเคราะห์ช่องว่างมาตรฐานการค้นหาและช่วยเหลืออากาศยานประสบภัยระหว่างมาตรฐานตามที่สำนักงานการบินพลเรือนไทยกำหนดและแผนการค้นหาและช่วยเหลืออากาศยานประสบภัยแห่งชาติ พ.ศ. 2564 ได้อย่างมีประสิทธิภาพ
วันศุกร์ที่ 3 กุมภาพันธ์ 2566
03/02/2566
โฆษกรัฐบาลเผย นายกฯ พร้อมส่งเสริมการใช้พลังงานหมุนเวียนเพื่อสิ่งแวดล้อม ยินดีโรงไฟฟ้าพลังน้ำท้ายเขื่อนผาจุก จ.อุตรดิตถ์ เปิดใช้งาน สนับสนุนโรงไฟฟ้าคาร์บอนต่ำ
โฆษกรัฐบาลเผย นายกฯ พร้อมส่งเสริมการใช้พลังงานหมุนเวียนเพื่อสิ่งแวดล้อม ยินดีโรงไฟฟ้าพลังน้ำท้ายเขื่อนผาจุก จ.อุตรดิตถ์ เปิดใช้งาน สนับสนุนโรงไฟฟ้าคาร์บอนต่ำ ควบคู่การบริหารจัดการทรัพยากรน้ำและพื้นที่ให้เกิดประโยชน์สูงสุด
วันที่ 3 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมส่งเสริมการใช้พลังงานหมุนเวียนเป็นแนวทางในการสร้างสังคมคาร์บอนต่ำตามโมเดลเศรษฐกิจ BCG ที่รัฐบาลได้เน้นย้ำและให้ความสำคัญ ซึ่งการสร้างโรงไฟฟ้าพลังน้ำท้ายเขื่อนถือเป็นอีกปัจจัยสนับสนุนพื้นฐานการใช้ทรัพยากรที่มีอยู่เดิมให้เกิดประโยชน์สูงสุด สร้างความยั่งยืน และเป็นมิตรต่อสิ่งแวดล้อม
โดยล่าสุด การไฟฟ้าฝ่ายผลิตแห่งประเทศไทย (กฟผ.) ได้เปิดโรงไฟฟ้าพลังน้ำเขื่อนผาจุก อำเภอเมือง จังหวัดอุตรดิตถ์ ซึ่งนับเป็นโรงไฟฟ้าพลังน้ำท้ายเขื่อนแห่งที่ 10 ของประเทศ
โฆษกประจำสำนักนายกรัฐมนตรีกล่าวว่า โรงไฟฟ้าพลังน้ำท้ายเขื่อน เป็นการบูรณาการการทำงานร่วมกันของ กฟผ. และกรมชลประทาน กระทรวงเกษตรและสหกรณ์ ภายใต้โครงการพัฒนาโรงไฟฟ้าพลังน้ำท้ายเขื่อนชลประทาน ซึ่งปัจจุบันมีจำนวนทั้งสิ้น 3 ระยะ โดยเป็นการก่อสร้างโรงไฟฟ้าพลังน้ำ ณ บริเวณท้ายเขื่อนของกรมชลประทานที่มีอยู่แล้ว และใช้การระบายน้ำเพื่อสร้างพลังน้ำในการผลิตกระแสไฟฟ้า ก่อนระบายลงสู่ท้ายน้ำเพื่อใช้ประโยชน์หมุนเวียนต่อไป จึงไม่มีผลกระทบต่อสิ่งแวดล้อมและชุมชนรอบโรงไฟฟ้า
ทั้งนี้ โรงไฟฟ้าพลังน้ำเขื่อนผาจุก เป็นระยะที่ 3 ของโครงการฯ และถือเป็นโรงไฟฟ้าพลังน้ำท้ายเขื่อนแห่งที่ 10 ของประเทศ มีขนาดกำลังผลิตไฟฟ้ารวม 14 เมกะวัตต์ จำนวน 2 เครื่อง (เครื่องละ 7 เมกะวัตต์) เดินเครื่องจ่ายไฟฟ้าเชิงพาณิชย์ ตั้งแต่วันที่ 30 กันยายน 2565 ที่ผ่านมา ผลิตพลังงานไฟฟ้าได้ปีละประมาณ 91.26 ล้านกิโลวัตต์/ชั่วโมง สามารถลดปริมาณการปล่อยคาร์บอนไดออกไซด์ได้ประมาณ 45,000 ตัน/ปี เป็นการสร้างความมั่นคงให้กับระบบไฟฟ้าทั้งในเขตอำเภอและพื้นที่ใกล้เคียง ซึ่งประชาชนในพื้นที่ยังคงได้รับน้ำเพื่อการชลประทานในปริมาณเท่าเดิมและยังสามารถหมุนเวียนใช้ในภาคการเกษตรได้อีกด้วย
“นายกรัฐมนตรีเน้นย้ำถึงการใช้พลังงานหมุนเวียน พลังงานสะอาด เป็นแนวทางสำคัญตามโมเดลเศรษฐกิจ BCG ซึ่งโรงไฟฟ้าพลังน้ำท้ายเขื่อนสะท้อนผลสำเร็จที่เป็นรูปธรรม และเป็นความร่วมมือกันระหว่างหน่วยงานที่เกี่ยวข้อง สอดคล้องกับนโยบายของรัฐบาลเพื่อประโยชน์สูงสุดต่อประชาชน โดยจะช่วยสร้างความมั่นคงทางพลังงานให้แก่พื้นที่ พร้อมเป็นแหล่งท่องเที่ยว แหล่งเรียนรู้ด้านการใช้พลังงานหมุนเวียนและทรัพยากรน้ำให้เกิดประสิทธิภาพสูงสุด รวมทั้งยังสามารถเป็นต้นแบบโรงไฟฟ้าคาร์บอนต่ำต่อยอดไปยังโครงการอื่น ๆ ในอนาคตได้อีกด้วย” นายอนุชาฯ กล่าว
วันศุกร์ที่ 3 กุมภาพันธ์ 2566
03/02/2566
​สำนักงานการบินพลเรือน อนุญาตให้ใช้ผู้โดยสารเครื่องบินใช้เอกสารอิเล็กทรอนิกส์เเสดงตัวตน สำหรับเที่ยวบินภายในประเทศได้ โดยแสดงผ่านแอปพลิเคชันที่ออกโดยหน่วยงานรัฐเท่านั้น
​สำนักงานการบินพลเรือน อนุญาตให้ใช้ผู้โดยสารเครื่องบินใช้เอกสารอิเล็กทรอนิกส์เเสดงตัวตน สำหรับเที่ยวบินภายในประเทศได้ โดยแสดงผ่านแอปพลิเคชันที่ออกโดยหน่วยงานรัฐเท่านั้น ไม่สามารถใช้ภาพถ่าย หรือ การ Capture
วันที่ 3 กุมภาพันธ์ 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่กรมการปกครองได้เปิดให้ประชาชนสามารถใช้บัตรประชาชนดิจิทัลผ่านแอปพลิเคชัน D.DOPA อย่างเต็มรูปแบบแล้ว โดยประชาชนสามารถดาวน์โหลดแอปพลิเคชันและเลือกลงทะเบียนได้ด้วยตนเองโดยไม่ต้องไปลงทะเบียนกับเจ้าหน้าที่ ณ ที่ว่าการอำเภอหรือเขตนั้น ขณะนี้หลายหน่วยงานได้อนุญาติให้สามารถใช้บัตรประชาชนดิจิทัลเพื่อติดต่อทำธุรกรรมต่างๆ ได้ เช่นกรมสรรพกรที่ได้มีการเชื่อมโยงแอปพลิเคชัน D.DOPA กับเว็บไซต์กรมสรรพากร เพื่อเป็นช่องทางยื่นแบบแสดงรายการภาษีเงินได้ ภ.ง.ด. 90/91/94 ได้
ทางด้านการคมนาคมขนส่งปัจจุบัน สำนักงานการบินพลเรือนแห่งประเทศไทย (กพท.) ได้มีการอนุญาตให้ประชาชนที่โดยสารเครื่องบิน สามารถแสดงเอกสารอิเล็กทรอนิกส์รวมถึงบัตรประชาชนดิจิทัลผ่านแอปพลิเคชัน D.DOPA เพื่อยืนยันผ่านจุดตรวจค้น และเป็นเอกสารประกอบกับบัตรผ่านขึ้นเครื่อง(Boarding Pass) ก่อนขึ้นเครื่องได้ด้วย
น.ส.ไตรศุลี กล่าวว่า เกณฑ์ของ กพท. ปัจจุบันกำหนดว่า ในการตรวจสอบและยืนยันตัวบุคคลที่จะเข้าเขตหวงห้ามพื้นที่ควบคุม หรือ เขตการบินของสนามบิน ผู้โดยสารขาออกเที่ยวบินภายในประเทศสามารถแสดงเอกสารเพื่อแสดงตนก่อนผ่านจุดตรวจค้นได้ 2 รูปแบบ คือ 1. เอกสารระบุตัวตนฉบับจริงที่ออกโดยหน่วยงานของรัฐ ซึ่งเเสดงรูปของผู้ถือบัตรเเละเลขบัตรประจำตัวประชาชน หรือ 2. เอกสารระบุตัวตนในรูปแบบอิเล็กทรอนิกส์ ซึ่งเเสดงผ่านแอปพลิเคชันที่ออกโดยหน่วยงานของรัฐ เช่น D.DOPA ซึ่งออกโดยกรมการปกครอง กระทรวงมหาดไทย และ DLT QR Licence ซึ่งเป็นแอปพลิเคชันแสดงใบขับขี่ดิจิทัล ออกโดยกรมการขนส่งทางบก กระทรวงคมนาคม
ทั้งนี้ ผู้โดยสารสามารถใช้เอกสารระบุตัวตนในรูปแบบอิเล็กทรอนิกส์ ซึ่งเเสดงผ่านแอปพลิเคชันที่ออกโดย หน่วยงานของรัฐดังกล่าว เป็นเอกสารยืนยันตัวตนพร้อม Boarding pass เพื่อขึ้นอากาศยานได้
อย่างไรก็ตาม เพื่อป้องกันบุคคลที่ไม่ได้รับอนุญาตเข้าเขตหวงห้าม พื้นที่ควบคุม หรือเขตการบิน กพท. ไม่อนุญาตให้ใช้ภาพถ่าย หรือ การ Capture ภาพของเอกสารระบุตัวตนตัวจริงหรือภาพถ่ายไฟล์ PDF ในการเเสดงตนได้ เนื่องจากไม่สามารถตรวจสอบแหล่งที่มาของข้อมูลได้ ไม่มีความน่าเชื่อถือเพียงพอ อีกทั้งยังง่ายต่อการปลอมแปลง
วันศุกร์ที่ 3 กุมภาพันธ์ 2566
03/02/2566
กรมศุลกากรยึดโคคาอีนซุกในกระเป๋าสัมภาระเข้าไทย  น้ำหนัก 2,200 กรัม มูลค่า 6.6 ล้านบาท
วันนี้ (3 กุมภาพันธ์ 2566 ) กรมศุลกากรจับกุมชายชาวเอธิโอเปีย ซุกโคคาอีนในกระเป๋าสัมภาระ น้ำหนัก 2,200 กรัม มูลค่า 6.6 ล้านบาท ณ สำนักงานศุลกากรตรวจของผู้โดยสารท่าอากาศยานสุวรรณภูมิ
นายพันธ์ทอง ลอยกุลนันท์ รองอธิบดีกรมศุลกากร รักษาการในตำแหน่งที่ปรึกษาด้านการพัฒนา และบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายเดินหน้าปราบปรามยาเสพติดทั้งการผลิต การนำเข้า การนำผ่านและการลักลอบจำหน่าย โดยสั่งการให้ทุกหน่วยงานที่เกี่ยวข้องบูรณาการการทำงานร่วมกันเพื่อปราบปรามยาเสพติดอย่างเข้มงวด ด้านกระทรวงการคลังโดยนายอาคม เติมพิทยาไพสิฐ รัฐมนตรีว่าการกระทรวงการคลัง และนายสันติ พร้อมพัฒน์ รัฐมนตรีช่วยว่าการกระทรวงการคลัง จึงสั่งการให้หน่วยงานในสังกัดกระทรวงการคลัง เพิ่มความเข้มงวดและเดินหน้าปราบปรามการลักลอบนำยาเสพติดเข้ามาและออกนอกราชอาณาจักรทุกเส้นทาง ซึ่งกรมศุลกากรขานรับนโยบายดังกล่าว และเพิ่มความเข้มงวดในการลักลอบนำยาเสพติดเข้ามาในราชอาณาจักรอย่างต่อเนื่อง
โดยเมื่อวันที่ 2 กุมภาพันธ์ 2566 เจ้าหน้าที่ศุลกากร สำนักงานศุลกากรตรวจของผู้โดยสารท่าอากาศยานสุวรรณภูมิ ร่วมกับเจ้าหน้าที่กองสืบสวนและปราบปรามได้วิเคราะห์ข้อมูลจากสถิติการจับกุมยาเสพติดทางอากาศยานในช่วงที่ผ่านมา ตามโครงการสกัดกั้นยาเสพติดทางท่าอากาศยาน (Airport Interdiction Task Force : AITF) หรือ หน่วยสกัดกั้นยาเสพติดทางท่าอากาศยานนานาชาติ ที่เป็นการผนึกกำลังของ กรมศุลกากร สำนักงาน ป.ป.ส. กองบัญชาการตำรวจปราบปรามยาเสพติด ศูนย์รักษาความปลอดภัย กองบัญชาการกองทัพไทย จึงได้เฝ้าระวังผู้โดยสารที่มีสัญชาติเสี่ยงในการลักลอบนำยาเสพติดเข้ามาในราชอาณาจักรและตรวจพบบัญชีรายชื่อผู้โดยสารสัญชาติเอธิโอเปีย ด้วยสายการบิน ETHIOPIAN AIRLINES ซึ่งเดินทางมาจากกรุงแอดดิสอาบาบา สหพันธ์สาธารณรัฐประชาธิปไตยเอธิโอเปีย ปลายทางท่าอากาศยานสุวรรณภูมิ ประเทศไทย เมื่อผู้โดยสารที่ต้องสงสัยเดินทางมาถึงประเทศไทย จึงทำการตรวจสอบกระเป๋าสัมภาระด้วยเครื่องเอกซเรย์ พบว่ามีสิ่งผิดปกติอยู่ภายในกระเป๋าเดินทางทรงแข็ง มีล้อลาก สีดำ ขนาดประมาณ 36 x 52 เซนติเมตร จำนวน 1 ใบ ที่จัดทำช่องใส่ของบริเวณพื้นกระเป๋าขึ้นมาเป็นพิเศษ เจ้าหน้าที่จึงทำการตรวจค้นโดยละเอียด โดยใช้ไขควงเปิดช่องลับที่บริเวณพื้นกระเป๋าเดินทาง พบถุงพลาสติกใสพันทับด้วยกระดาษกาวสีดำ จำนวน 1 ห่อ เจ้าหน้าที่จึงได้ใช้มีดคัตเตอร์กรีดถุงพลาสติกใสพันทับด้วยกระดาษกาวสีดำดังกล่าว พบวัตถุต้องสงสัยมีลักษณะเป็นผงสีขาว จึงได้ทดสอบผงสีขาวดังกล่าวด้วยน้ำยาทดสอบเบื้องต้นของยาเสพติดชนิดโคคาอีน (น้ำยาทดสอบ 052 Cobalt Thiocyanate Reagent) ผลการทดสอบจากสารสีใสได้กลายเป็นสารสีฟ้า เชื่อได้ว่าวัตถุต้องสงสัยเป็นยาเสพติดให้โทษประเภท 2 (โคคาอีน) น้ำหนักรวมสิ่งห่อหุ้ม 2,200 กรัม มูลค่า 6.6 ล้านบาท เจ้าหน้าที่ชุดจับกุม จึงทำบันทึกจับกุมและนำส่งพนักงานสอบสวน สภ.ท่าอากาศยานสุวรรณภูมิเพื่อดำเนินคดีต่อไป
ในกรณีนี้ เป็นความผิดในการนำยาเสพติดให้โทษประเภท 2 โคคาอีน เข้ามาในราชอาณาจักรโดยไม่ได้รับอนุญาตและมียาเสพติดให้โทษประเภท 2 โคคาอีน ไว้ในครอบครองโดยไม่ได้รับอนุญาต อันเป็นการก่อให้เกิดการแพร่กระจายในกลุ่มประชาชน และเป็นการทำให้เกิดผลกระทบต่อความมั่นคงของรัฐและความปลอดภัยของประชาชนทั่วไป ตามพระราชบัญญัติยาเสพติดให้โทษ และความผิดตามกฎหมายศุลกากร มาตรา 242 มาตรา 166 มาตรา 167 และมาตรา 252 แห่งพระราชบัญญัติศุลกากร พ.ศ. 2560 และกฎหมายอื่นที่เกี่ยวข้อง
วันศุกร์ที่ 3 กุมภาพันธ์ 2566
กรมเจ้าท่า รับฟังความคิดเห็นร่างระเบียบ หลักเกณฑ์ วิธีการ และเงื่อนการจดทะเบียนเรือประมงพาณิชย์เพื่อทำการประมง นอกน่านน้ำไทย
...
กรมเจ้าท่า รับฟังความคิดเห็นร่างระเบียบ หลักเกณฑ์ วิธีการ และเงื่อนการจดทะเบียนเรือประมงพาณิชย์เพื่อทำการประมง นอกน่านน้ำไทย
จากนโยบายของกระทรวงคมนาคม โดยรัฐมนตรีว่าการกระทรวงคมนาคม นายศักดิ์สยาม ชิดชอบ รัฐมนตรีว่าการกระทรวงคมนาคม และรัฐมนตรีช่วยว่าการกระทรวงคมนาคม ดร.อธิรัฐ รัตนเศรษฐ ได้ออกประกาศกระทรวง เรื่องการงดจดทะเบียนเรือประมงเป็นการชั่วคราว (ฉบับที่ 5) ให้นายทะเบียนเรืองดจดทะเบียนเรือประมงเป็นระยะเวลาหนึ่งปี เว้นแต่เป็นการจดทะเบียนเรือประมงพาณิชย์เพื่อทำการประมงนอกน่านน้ำไทย นั้น
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานฯในการประชุมรับฟังความคิดเห็นผู้มีส่วนได้ส่วนเสีย เพื่อพิจารณาร่างระเบียบกรมเจ้าท่า ว่าด้วยหลักเกณฑ์ วิธีการ และเงื่อนไขในการจดทะเบียนเรือประมงพาณิชย์เพื่อทำการประมงนอกน่านน้ำ พ.ศ. ... อันจะส่งเสริมการจดทะเบียนเรือประมงพาณิชย์เพื่อทำการประมงนอกน่านน้ำไทย ให้เป็นไปอย่างถูกต้อง และมีประสิทธิภาพ โดยมี นายนรินทร์ศักย์ สัทธาประสิทธิ์ ผู้อำนวยการสำนักมาตรฐานทะเบียนเรือ พร้อมด้วยผู้แทนจากภาครัฐและเอกชน เข้าร่วมประชุม ณ ห้องประชุมสาครวิสัย ชั้น 4 อาคาร 162 ปี กรมเจ้าท่า และผ่านระบบ Video Conference (Zoom) เมื่อวันที่ 2 กุมภาพันธ์ 2566
การรับฟังความคิดเห็นฯ ดังกล่าวจัดขึ้น โดยกลุ่มทะเบียนเรือและนิติกรรม สำนักมาตรฐานทะเบียนเรือ เพื่อให้ระเบียบกรมเจ้าท่า ว่าด้วยหลักเกณฑ์ วิธีการ และเงื่อนไขในการจดทะเบียนเรือประมงพาณิชย์ เพื่อทำการประมง นอกน่านน้ำ พ.ศ. ... เป็นไปด้วยความเรียบร้อย ซึ่ง "เรือประมงพาณิชย์ เพื่อทำการประมงนอกน่านน้ำไทย" หมายถึง เรือกลประมงทะเลลึก ที่มีขนาดตั้งแต่หกสิบตันกรอสขึ้นไป ที่ใช้หรือเจตนาจะใช้หรือมีหรือติดตั้งเครื่องมือหรืออุปกรณ์ที่ใช้ทำการประมง เพื่อแสวงหาประโยชน์จากทรัพยากรสัตว์น้ำในทางการค้าในพื้นที่ทะเลหลวงที่อยู่พ้นจากทะเลนอกชายฝั่ง และหมายความรวมถึงทะเลที่อยู่ในเขตของรัฐชายฝั่งอื่นอีกด้วย และการจดทะเบียนเรือประมงพาณิชย์เพื่อทำการประมงนอกน่านน้ำไทยจะต้องได้รับหนังสือรับรองจากกรมประมงด้วย ทั้งนี้ ผู้มีส่วนได้ส่วนเสีย จากหน่วยงานภาครัฐและภาคเอกชน ได้ร่วมกันพิจารณาผลดี ผลเสีย รวมไปถึงให้ข้อคิดเห็นต่างๆ ก่อนกรมเจ้าท่าดำเนินการให้ระเบียบฯ ดังกล่าว มีผลบังคับใช้ต่อไป
วันพฤหัสบดีที่ 2 กุมภาพันธ์ 2566
02/02/2566
ปลัดฯ ณัฐพล วางศิลาฤกษ์โรงงานผลิตพลาสติกชีวภาพ รองรับวัตถุดิบการเกษตร สร้างเม็ดเงินกระจายสู่ภาคกลางตอนบน
ปลัดฯ ณัฐพล วางศิลาฤกษ์โรงงานผลิตพลาสติกชีวภาพ รองรับวัตถุดิบการเกษตร สร้างเม็ดเงินกระจายสู่ภาคกลางตอนบน
จังหวัดนครสวรรค์ เมื่อวันที่ 1 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานในพิธีวางศิลาฤกษ์ บริษัท เนเชอร์เวิร์คส์ เอเชีย แปซิฟิก จำกัด ณ โครงการนครสวรรค์ไบโอคอมเพล็กซ์ ตำบลหนองโพ อำเภอตาคลี จังหวัดนครสวรรค์ โดยมีนายชยันต์ ศิริมาศ ผู้ว่าราชการจังหวัดนครสวรรค์ นายจุลพงษ์ ทวีศรี อธิบดีกรมโรงงานอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม รักษาราชการแทนเลขาธิการสำนักงานคณะกรรมการอ้อยและน้ำตาลทราย ดร.คงกระพัน อินทรแจ้ง ประธานเจ้าหน้าที่บริหารและกรรมการผู้จัดการใหญ่ GC Ms.Colleen May, President Cargill Bioindustry Mr. Richard Altice President and CEO Nartureworks และนายปรีชา อรรถวิภัชน์ ประธานกรรมการ KTIS ร่วมเปิดงาน
โอกาสนี้ ปลัดกระทรวงอุตสาหกรรม ได้กล่าวแสดงความยินดีกับทางบริษัท Natureworks สำหรับการลงทุนก่อสร้างโรงงานผลิตพลาสติกชีวภาพโพลิแลกติกแอซิด (Polylactic Acid หรือ PLA) แห่งที่ 2 ในพื้นที่นครสวรรค์ไบโอคอมเพล็กซ์ ซึ่งก่อให้เกิดการต่อยอดและสร้างมูลค่าเพิ่มให้กับวัตถุดิบทางการเกษตรของประเทศไทยโดยเฉพาะอย่างยิ่งอุตสาหกรรมอ้อยและน้ำตาล นับว่าเป็นการจ้างงานและกระจายรายได้ไปสู่ภูมิภาค สอดรับกับการขยายตัวของตลาดพลาสติกชีวภาพที่มีแนวโน้มเติบโตขึ้นตามความต้องการของผู้บริโภค ที่หันมาใช้พลาสติกย่อยสลายได้และเป็นมิตรกับสิ่งแวดล้อม นอกจากนี้ยังสอดคล้องกับกลยุทธ์ Bioeconomy และ BCG model ของประเทศ โดยคาดว่าจะก่อสร้างแล้วเสร็จได้ตามแผนที่ได้วางไว้ ทำให้ประเทศไทยเป็นฐานการผลิตพลาสติกชีวภาพสามารถส่งออกไปต่างประเทศ สร้างเม็ดเงินกลับมายังประเทศได้ในอนาคต”
โครงการนครสวรรค์ไบโอคอมเพล็กซ์ ดำเนินโครงการเป็น 2 ระยะ คือ โครงการระยะที่ 1 มูลค่าการลงทุน 7,500 ล้านบาท เพื่อก่อสร้างโรงหีบอ้อย กำลังการผลิต 24,000 ตันต่อวัน โรงงานเอทานอล กำลังการผลิต 600,000 ลิตรต่อวัน (หรือประมาณ 186 ล้านลิตรต่อปี) และโรงงานไฟฟ้าจากเชื้อเพลิงชีวมวลและไอน้ำความดันสูง กำลังการผลิตติดตั้งไฟฟ้า 85 เมกะวัตต์ และไอน้ำ 475 ตันต่อชั่วโมง ซึ่งขณะนี้อยู่ระหว่างการทดลองการเดินเครื่องจักร และคาดว่าจะสามารถดำเนินการผลิตเชิงพาณิชย์ได้ภายในปี 2566
สำหรับโครงการระยะที่ 2 มูลค่าการลงทุน 21,430 ล้านบาท โดยร่วมทุนกับบริษัท Natureworks LLC เพื่อผลิต Lactic Acid ซึ่งนำไปใช้เป็นวัตถุดิบในการผลิตพลาสติกชีวภาพชนิด PLA ที่กำลังการผลิต 75,000 ตันต่อปี และเพื่อพัฒนาระบบผลิตไอน้ำ ผลิตน้ำอุตสาหกรรม และระบบบำบัดน้ำเสียให้กับโครงการของบริษัท เนเชอร์เวิร์คส์ เอเชีย แปซิฟิก จำกัด คาดว่าจะสามารถดำเนินการผลิตเชิงพาณิชย์ได้ภายในปี 2567
วันศุกร์ที่ 3 กุมภาพันธ์ 2566
​ไทย - ญี่ปุ่น เฮ! ครบรอบ 40 ปี “โครงการฝึกงานผู้นำเยาวชนเกษตรไทย” พร้อมเดินหน้ายกระดับความร่วมมือภาคการเกษตร
​ไทย - ญี่ปุ่น เฮ! ครบรอบ 40 ปี “โครงการฝึกงานผู้นำเยาวชนเกษตรไทย” พร้อมเดินหน้ายกระดับความร่วมมือภาคการเกษตร
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังร่วมพิธีลงนามบันทึกความเข้าใจระหว่างสภาแลกเปลี่ยนการเกษตรแห่งประเทศญี่ปุ่น กับกระทรวงเกษตรและสหกรณ์แห่งประเทศไทย ว่าด้วยโครงการฝึกงานผู้นำเยาวชนเกษตรไทยในญี่ปุ่น โดยมีนายเรียวจิ ซากาโมโตะ (Mr. RYOJI SAKAMOTO, Executive Director of JAEC) ผู้แทนสภาแลกเปลี่ยนการเกษตรแห่งประเทศญี่ปุ่น ร่วมลงนาม พร้อมด้วยนายเรียวซุเกะ โอกาวะ (Mr. RYOSUKE OGAWA, Ministry of Agriculture, Forestry and Fisheries หรือ MAFF) ปลัดกระทรวงเกษตร ป่าไม้ และประมงญี่ปุ่น นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ นางสาววนิดา กำเนิดเพ็ชร์ ผู้อำนวยการสำนักการเกษตรต่างประเทศ และผู้แทนหน่วยงานในสังกัดที่เกี่ยวข้อง ร่วมเป็นสักขีพยาน ณ โรงแรมรามาการ์เด้น กรุงเทพฯ ว่า ประเทศไทยและญี่ปุ่นมีความสัมพันธ์กันมาอย่างยาวนาน โดยในปีนี้ครบรอบ 136 ปี ของความสัมพันธ์ทางการทูต รวมถึงความร่วมมือด้านการฝึกงานผู้นำเยาวชนเกษตรไทยในประเทศญี่ปุ่น ซึ่งได้ดำเนินการมาตั้งแต่ปี 2526 จึงถือว่าเป็นความร่วมมือระหว่างไทย-ญี่ปุ่น อย่างยาวนานกว่า 40 ปี และมีผู้ผ่านการฝึกงานมาแล้วกว่า 662 คน
โดยกระทรวงเกษตรและสหกรณ์ ได้ดำเนินโครงการฝึกงานผู้นำเยาวชนเกษตรไทยในประเทศญี่ปุ่น เพื่อเปิดโอกาสให้เยาวชนเกษตรของไทยได้ไปเรียนรู้ในลักษณะการฝึกงานในฟาร์ม (On the Job Training) กับครอบครัวเกษตรกรญี่ปุ่นเป็นระยะเวลา 11 เดือน ซึ่งเป็นการเสริมสร้างความรู้และประสบการณ์ด้านการทำการเกษตรในมิติต่าง ๆ อาทิ การจัดการฟาร์ม การบริหารจัดการธุรกิจเกษตร การปฏิบัติทางการเกษตรที่ดี การทำการตลาด และการปรับใช้เทคโนโลยีและนวัตกรรมด้านการเกษตรอย่างเหมาะสม ตลอดจนการส่งเสริมความเข้าใจอันดี และแลกเปลี่ยนวัฒนธรรมระหว่างเกษตรกรญี่ปุ่นกับเยาวชนเกษตรไทย เพื่อนำมาประยุกต์และพัฒนาการดำเนินอาชีพเกษตรกรของตนในอนาคต รวมทั้งการเป็น Young Smart Farmer ในการถ่ายทอดองค์ความรู้และแนวทางการปฏิบัติใหม่ ๆ ที่ถูกต้องให้แก่เกษตรกรรายอื่น ๆ อย่างกว้างขวางในลักษณะภาคีเครือข่าย ซึ่งจะเป็นประโยชน์ต่อการพัฒนาภาคการเกษตรของประเทศไทยโดยรวม
“ขอขอบคุณ ทาง JAEC ครอบครัวเกษตรกรชาวญี่ปุ่น และ MAFF เป็นอย่างสูงที่มอบโอกาสและสนับสนุนผู้นำเยาวชนเกษตรไทยอย่างต่อเนื่องเพื่อเป็นกำลังสำคัญในการพัฒนาภาคการเกษตรของประเทศไทย สำหรับการหารือในวันนี้จะช่วยเสริมสร้างความสัมพันธ์และความร่วมมืออันดีระหว่างทั้งสองฝ่าย ตลอดจนส่งเสริมความร่วมมือด้านการเกษตรระหว่างไทยกับญี่ปุ่นให้แน่นแฟ้นยิ่งขึ้นต่อไป” ปลัดเกษตรฯ กล่าว
ในโอกาสนี้ ปลัดเกษตรฯ ได้เป็นประธานเปิดโครงการสัมมนาเชิงปฏิบัติการ เรื่อง การติดตามและประเมินผลความสำเร็จของโครงการฝึกงานผู้นำเยาวชนเกษตรไทยในประเทศญี่ปุ่น ประจำปี 2566 และการกระจายสินค้าและโลจิสติกส์สินค้าผัก” โดยมีผู้เข้าร่วมสัมมนาฯ ทั้งฝ่ายไทยและญี่ปุ่น รวมกว่า 50 คน
วันพฤหัสบดีที่ 2 กุมภาพันธ์ 2566
รัฐมนตรีว่าการกระทรวงคมนาคม ห่วงใยประชาชน กำชับ ขสมก. คุมเข้มตรวจวัดควันดำก่อนให้บริการ
ลดปริมาณฝุ่น PM 2.5  ลดผลกระทบด้านสุขภาพ
นายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยประชาชน ที่ได้รับผลกระทบจากสถานการณ์ฝุ่นละอองขนาดเล็ก (PM 2.5) ในเขตพื้นที่กรุงเทพมหานครและปริมณฑล อยู่ในระดับเริ่มมีผลกระทบต่อสุขภาพ เนื่องจากเพดานอากาศต่ำ ทำให้เกิดสภาวะอากาศปิดอย่างต่อเนื่อง ส่งผลให้การสะสมของฝุ่นละอองขนาดเล็ก มีแนวโน้มเพิ่มขึ้น โดยได้กำชับให้ทุกหน่วยงานในสังกัด ปฏิบัติตามมาตรการแก้ปัญหาฝุ่นละอองขนาดเล็กอย่างเคร่งครัด
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ (ขสมก.) เปิดเผยว่า ขสมก. ได้ปฏิบัติตามมาตรการแก้ปัญหาฝุ่นละอองขนาดเล็ก (PM 2.5) เพื่อลดปริมาณการปล่อยฝุ่นละอองขนาดเล็กสู่ชั้นบรรยากาศ ช่วยลดผลกระทบด้านสุขภาพอนามัยของประชาชน ดังนี้
1. กำชับเขตการเดินรถที่ 1 - 8 ตรวจวัดค่าไอเสียรถโดยสารเครื่องยนต์ดีเซลทุกคัน ให้มีค่าไอเสีย อยู่ในเกณฑ์มาตรฐาน กรณีตรวจพบรถโดยสารมีค่าไอเสียเกินเกณฑ์มาตรฐาน จะงดให้บริการรถโดยสารคันดังกล่าว โดยนำส่งบริษัทเหมาซ่อมดำเนินการปรับปรุงแก้ไขทันที และดำเนินการตรวจสอบ ก่อนนำรถออกวิ่งให้บริการประชาชน
2. จัดเจ้าหน้าที่สายตรวจพิเศษ (สตพ.) กำกับดูแลการให้บริการรถโดยสารในเส้นทาง และสังเกตรถโดยสารที่มีปัญหาควันดำ กรณีตรวจพบรถที่มีปัญหาควันดำในเส้นทาง เจ้าหน้าที่จะดำเนินการตามขั้นตอน การนำรถเข้าซ่อมบำรุงทันที
3. ขอความร่วมมือประชาชน หากพบเห็นรถโดยสารของ ขสมก. มีควันดำผิดปกติ สามารถถ่ายภาพรถที่มีปัญหา ส่งมาได้ที่ เพจเฟซบุ๊ก ขสมก. พร้อมบวก เพื่อร่วมแก้ปัญหาฝุ่นละอองขนาดเล็ก (PM 2.5) ไปด้วยกัน
วันศุกร์ที่ 3 กุมภาพันธ์ 2566
03/02/2566
รมว.สุชาติ ส่ง ‘ที่ปรึกษา’ พบปะแรงงานภาคอิสระ พัฒนาศักยภาพแกนนำเครือข่ายประกันสังคม เข้าสู่ระบบความคุ้มครอง
รมว.สุชาติ ส่ง ‘ที่ปรึกษา’ พบปะแรงงานภาคอิสระ พัฒนาศักยภาพแกนนำเครือข่ายประกันสังคม เข้าสู่ระบบความคุ้มครอง
วันที3กุมภาพันธ์2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดโครงการพัฒนาศักยภาพแกนนำเครือข่ายประกันสังคมโดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีและแกนนำเครือข่ายประกันสังคมในพื้นที่ร่วมต้อนรับณห้องนพรัตน์ชั้น2โรงแรมรอยัลไดมอนตำบลไร่ส้มอำเภอเมืองจังหวัดเพชรบุรี
นางธิวัลรัตน์กล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านสุชาติชมกลิ่นรัฐมนตรีว่าการกระทรวงแรงงานได้ให้ความสำคัญกับการสร้างหลักประกันทางสังคมที่ครอบคลุมและเหมาะสมกับแรงงานทุกช่วงวัยทุกเพศรวมถึงแรงงานภาคอิสระให้มีหลักประกันความคุ้มครองทางสังคมโดยเฉพาะอย่างยิ่งประชากรกลุ่มด้อยโอกาสและกลุ่มเปราะบางทางสังคมจำนวนมากที่ยังไม่ได้รับการคุ้มครองซึ่งเป็นสาเหตุหนึ่งในการนำไปสู่ความเหลื่อมล้ำทางสังคมเพื่อให้สอดคล้องตามนโยบายรัฐบาล“ไม่ทิ้งใครไว้ข้างหลัง”จึงเป็นภารกิจของกระทรวงแรงงานที่ต้องส่งเสริมและผลักดันให้กลุ่มแรงงานนอกระบบเข้าถึงหลักประกันความมั่นคงในชีวิตเช่นเดียวกับแรงงานที่อยู่ในระบบประกันสังคม
นางธิวัลรัตน์กล่าวต่อว่าการสร้างแกนนำเครือข่ายและพัฒนาแกนนำเครือข่ายให้มีประสิทธิภาพถือว่าเป็นบทบาทสำคัญในการขับเคลื่อนให้แรงงานภาคอิสระที่ยังไม่ได้เข้าสู่ระบบความคุ้มครองประกันสังคมได้เข้าสู่ระบบความคุ้มครองประกันสังคมเพิ่มมากขึ้นรวมทั้งยังเป็นการบูรณาการให้หน่วยงานภาคส่วนต่างๆเข้ามามีส่วนร่วมในการขับเคลื่อนภารกิจดังกล่าวการจัดอบรมโครงการพัฒนาศักยภาพแกนนำเครือข่ายประกันสังคมในครั้งนี้ที่จัดขึ้นโดยสำนักงานประกันสังคมจังหวัดเพชรบุรีจึงเป็นโอกาสดีที่ทุกท่านได้แลกเปลี่ยนความคิดเห็นตลอดจนมีส่วนร่วมขับเคลื่อนการพัฒนาคุณภาพชีวิตของประชาชนในพื้นที่ให้มีชีวิตความเป็นอยู่ที่ดีขึ้นตามนโยบายของรัฐบาล
+++++++++++++++++++
กองเผยแพร่และประชาสัมพันธ์
3กุมภาพันธ์2566
วันศุกร์ที่ 3 กุมภาพันธ์ 2566
กรมทางหลวงชนบทซ่อมฟื้นฟูถนนสาย กพ.4034 จังหวัดกำแพงเพชร เนื่องมาจากเหตุภัยพิบัติ
ให้ประชาชนเดินทางสัญจรได้อย่างสะดวกปลอดภัย ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสำนักงานทางหลวงชนบทที่ 8 (นครสวรรค์) ดำเนินโครงการซ่อมแซมถนนทางหลวงชนบทสาย กพ.4034 แยก ทล.1072 - บ้านแปลงสี่ อำเภอปางศิลาทองและคลองลาน จังหวัดกำแพงเพชร เนื่องจากในช่วงที่ผ่านมาถนนเกิดการกัดเซาะของคันทางจากเหตุภัยพิบัติ ส่งผลให้ประชาชนได้รับความเดือดร้อนในการเดินทางสัญจร ทั้งนี้ เพื่อฟื้นฟูถนนทางหลวงชนบทและอำนวยความสะดวกปลอดภัยในการใช้เส้นทางให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ตลอดจนป้องกันการเกิดเหตุซ้ำซ้อนในระยะยาว ทช. ได้ดำเนินการก่อสร้างผิวทางคอนกรีตเสริมเหล็ก หนา 0.20 เมตร ผิวทางกว้าง 6 เมตร ไหล่ทางกว้างข้างละ 1.5 เมตร พร้อมติดตั้งเครื่องหมายจราจรและอุปกรณ์อำนวยความปลอดภัย รวมถึงระบบไฟฟ้าและแสงสว่าง โดยดำเนินการ 2 ช่วง แบ่งเป็น ช่วงที่ 1 กม. ที่ 0+000 - 0+400 และช่วงที่ 2 กม. ที่ 4+400 - 5+490 รวมระยะทาง 1.490 กิโลเมตร ปัจจุบันได้เปิดการจราจรให้กับประชาชนใช้สัญจรไป - มา เรียบร้อยแล้ว
วันศุกร์ที่ 3 กุมภาพันธ์ 2566
03/02/2566
คำปราศรัย พลเอก ประยุทธ์  จันทร์โอชา นายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก  เนื่องในวันทหารผ่านศึก วันที่ ๓ กุมภาพันธ์ ๒๕๖๖
คำปราศรัย พลเอก ประยุทธ์  จันทร์โอชา นายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก เนื่องในวันทหารผ่านศึก วันที่ ๓ กุมภาพันธ์ ๒๕๖๖
พี่น้องทหารผ่านศึก และครอบครัวทหารผ่านศึก ที่รักทุกท่าน
เนื่องในโอกาสที่วันทหารผ่านศึก ได้เวียนมาบรรจบครบรอบอีกวาระหนึ่ง ในวันที่ ๓ กุมภาพันธ์ ศกนี้ ในฐานะนายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก ขอส่งความระลึกถึงและความปรารถนาดีมายังพี่น้องทหารผ่านศึก ครอบครัวทหารผ่านศึก ทหารนอกประจำการ รวมทั้งผู้ที่กำลังปฏิบัติหน้าที่ในการปกป้องอธิปไตยและรักษาความมั่นคงของชาติในทุกพื้นที่ทั่วประเทศ
พี่น้องทหารผ่านศึกที่รักทุกท่าน ในอดีตที่ผ่านมา ท่านทั้งหลายได้ร่วมแรงร่วมใจกันปกป้องเอกราชและอธิปไตยของชาติ ด้วยความกล้าหาญและเสียสละ จนทำให้ประเทศไทยของเราคงความเป็นไท มาได้จนถึงทุกวันนี้ ซึ่งนับเป็นวีรกรรมอันยิ่งใหญ่ที่สมควรได้รับการยกย่องและเชิดชูเกียรติเป็นอย่างยิ่ง
ในปี พ.ศ. ๒๕๖๕ ที่ผ่านมา องค์การสงเคราะห์ทหารผ่านศึก ได้มีการปรับเพิ่มวงเงินสงเคราะห์ให้สอดคล้องกับภาวะเศรษฐกิจและค่าครองชีพที่สูงขึ้น รวมทั้งพัฒนาระบบงานสงเคราะห์ในหลายด้าน โดยการนำเทคโนโลยีสารสนเทศมาใช้ในการให้บริการ เพื่อเป็นการยกระดับฐานะความเป็นอยู่ของทหารผ่านศึกและครอบครัวให้มีคุณภาพชีวิตที่ดีขึ้นและสามารถดำรงชีพอยู่ในสังคมอย่างมีความสุข
ขอให้ท่านทั้งหลายมีกำลังใจอันเข้มแข็งในการประพฤติปฏิบัติตนเป็นพลเมืองที่ดี มีความขยันหมั่นเพียรในการประกอบอาชีพ มีความสมัครสมานสามัคคี และยึดมั่นในสถาบันชาติ ศาสนา พระมหากษัตริย์ เพื่อสร้างความเข้มแข็ง ความเจริญก้าวหน้าให้กับประเทศชาติของเราตลอดไป
ในโอกาสวันทหารผ่านศึก ขออาราธนาคุณพระศรีรัตนตรัย และสิ่งศักดิ์สิทธิ์ทั้งหลายในสากลโลก พลานุภาพแห่งองค์พระสยามเทวาธิราช อีกทั้งเดชะพระบารมีแห่งพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้โปรดดลบันดาลประทานพรให้พี่น้องทหารผ่านศึก ครอบครัวทหารผ่านศึก ทหารนอกประจำการ ตลอดจนผู้ที่กำลังปฏิบัติหน้าที่ในการป้องกันประเทศอยู่ในขณะนี้ จงประสบแต่ความสุขความเจริญ มีสุขภาพพลานามัยที่แข็งแรงสมบูรณ์ เป็นกำลังที่เข้มแข็งเพื่อปกป้องเอกราชและอธิปไตยของชาติ ให้มั่นคงถาวรสืบไป
วันศุกร์ที่ 3 กุมภาพันธ์ 2566
03/02/2566
คลังเตือนภัยระวังมิจฉาชีพแอบอ้างการรับสิทธิโครงการลงทะเบียนเพื่อสวัสดิการแห่งรัฐ
ปัจจุบันมีมิจฉาชีพแอบอ้างเป็นเจ้าหน้าที่กระทรวงการคลังหลอกลวงให้ประชาชนหลงเชื่อว่าเป็นผู้ได้รับสิทธิตามโครงการลงทะเบียนเพื่อสวัสดิการแห่งรัฐ (โครงการฯ) ปี 2565 และให้ทำธุรกรรมในลักษณะต่าง ๆ ตามคำแนะนำของมิจฉาชีพ
นายพรชัย ฐีระเวช ผู้อำนวยการสำนักเศรษฐกิจการคลัง ในฐานะโฆษกกระทรวงการคลัง เปิดเผยว่า ปัจจุบันมีมิจฉาชีพแอบอ้างเป็นเจ้าหน้าที่กระทรวงการคลังหลอกลวงให้ประชาชนหลงเชื่อว่าเป็นผู้ได้รับสิทธิตามโครงการลงทะเบียนเพื่อสวัสดิการแห่งรัฐ (โครงการฯ) ปี 2565 และให้ทำธุรกรรมในลักษณะต่าง ๆ ตามคำแนะนำของมิจฉาชีพ
กระทรวงการคลัง ขอย้ำว่า ขณะนี้โครงการฯ ปี 2565 ยังไม่ได้มีการประกาศรายชื่อประชาชนผู้ได้รับสิทธิ เนื่องจากข้อมูลตามโครงการมีจำนวนมากต้องมีการตรวจสอบคุณสมบัติจากหน่วยตรวจสอบสิทธิหลายหน่วยงานเพื่อให้มีความถูกต้อง ครบถ้วน สมบูรณ์ ซึ่งจะเร่งดำเนินการให้แล้วเสร็จและประกาศให้ประชาชนทราบโดยเร็วต่อไป ซึ่งกระทรวงการคลังไม่มีนโยบายให้เจ้าหน้าที่โทรศัพท์ไปแจ้งผลการตรวจสอบสิทธิให้แก่ประชาชนรับทราบ และ/หรือแนะนำให้มีการดำเนินธุรกรรมใด ๆ จึงขอให้ประชาชนอย่าหลงเชื่อและดำเนินการธุรกรรมใด ๆ ตามคำหลอกลวงของมิจฉาชีพ
อย่างไรก็ดี สำหรับประชาชนผู้ตกเป็นเหยื่อมิจฉาชีพ สามารถร้องทุกข์หรือแจ้งเบาะแสได้ที่สถานีตำรวจในท้องที่ของท่าน หรือสำนักงานตำรวจแห่งชาติ และติดตามข้อมูลข่าวสารได้ในช่องทางต่าง ๆ ของกระทรวงการคลัง ได้ผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th หรือศูนย์ลูกค้าสัมพันธ์บัตรสวัสดิการแห่งรัฐ โทร. 02 109 2345 เวลา 08.30 – 17.30 น. เว้นวันหยุดราชการ
สำนักงานปลัดกระทรวงการคลัง โทร. 094 858 9794 (เวลา 08.30 – 16.30 น. เว้นวันหยุดราชการ)
สำนักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ
โทร. 08 5842 7102 , 08 5842 7103, 08 5842 7104 ,08 5842 7105, 08 5842 7106, 08 5842 7107 (เวลา 08.30 – 16.30 น. เว้นวันหยุดราชการ)
ศูนย์ลูกค้าสัมพันธ์บัตรสวัสดิการแห่งรัฐ โทร. 02 109 2345 (เวลา 08.30 – 17.30 น. เว้นวันหยุดราชการ)
วันศุกร์ที่ 3 กุมภาพันธ์ 2566
ปลัดกระทรวงวัฒนธรรม ร่วมพิธีเปิดและรับฟังปาฐกถาพิเศษ โครงการพัฒนาหลักสูตร Moral Community Towards Sustainable Developm
ปลัดกระทรวงวัฒนธรรม ร่วมพิธีเปิดและรับฟังปาฐกถาพิเศษ โดย ดร.สุเมธ ตันติเวชกุล กรรมการและเลขาธิการมูลนิธิชัยพัฒนา ในโครงการพัฒนาหลักสูตร Moral Community Towards Sustainable Development Forum
ปลัดกระทรวงวัฒนธรรม ร่วมพิธีเปิดและรับฟังปาฐกถาพิเศษ โดย ดร.สุเมธ ตันติเวชกุล กรรมการและเลขาธิการมูลนิธิชัยพัฒนา ในโครงการพัฒนาหลักสูตร Moral Community Towards Sustainable Development Forum
เมื่อเร็วๆ นี้ ดร.ยุพา ทวีวัฒนะกิจบวร ปลัดกระทรวงวัฒนธรรม ร่วมพิธีเปิดและรับฟังปาฐกถาพิเศษ โดย ดร.สุเมธ ตันติเวชกุล เลขาธิการมูลนิธิชัยพัฒนา ในโครงการพัฒนาหลักสูตร Moral Community Towards Sustainable Development Forum โดยมี ดร.จงรัก วัชรินทร์รัตน์ อธิการบดีมหาวิทยาลัยเกษตรศาสตร์ รศ.นพ.สุริยเดว ทรีปาตี ผู้อำนวยการศูนย์คุณธรรม (องค์การมหาชน) ผู้บริหาร ผู้ทรงคุณวุฒิ และผู้ที่สนใจเข้าร่วม ณ สำนักบริการคอมพิวเตอร์
มหาวิทยาลัยเกษตรศาสตร์ บางเขน
วันศุกร์ที่ 3 กุมภาพันธ์ 2566
03/02/2566
​รัฐบาลย้ำเตือน แรงงานไทยผิดกฎหมายในเกาหลีใต้ให้รีบรายงานตัวกลับไทยถึง 28 ก.พ.นี้ หากไม่ไปรายงานตัว เจอค่าปรับ 30 ล้านวอน
​รัฐบาลย้ำเตือน แรงงานไทยผิดกฎหมายในเกาหลีใต้ให้รีบรายงานตัวกลับไทยถึง 28 ก.พ.นี้ หากไม่ไปรายงานตัว เจอค่าปรับ 30 ล้านวอน
วันที่ 3 กุมภาพันธ์ 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากข้อมูลจากสำนักงานตรวจคนเข้าเมืองของเกาหลีใต้ พบว่าปัจจุบันแรงงานไทยที่ลักลอบทำงานในเกาหลีใต้อย่างผิดกฎหมายมีจำนวนกว่าแสนคน ย้ำเตือนคนไทยที่ต้องการไปทำงานในเกาหลีใต้ขอให้เดินทางไปอย่างถูกต้องตามกฎหมายผ่านกรมการจัดหางาน อย่าหลงเชื่อคำชักชวนเข้าไปทำงานอย่างผิดกฎหมาย เพราะจะทำให้เข้าถึงสิทธิสวัสดิการทำได้ยาก ไม่มีประกันสุขภาพ ถูกเอาเปรียบในเรื่องของค่าจ้างและต้องอยู่อย่างหลบซ่อน
นางสาวรัชดา กล่าวว่า รัฐบาล โดยกรมการกงสุล กระทรวงการต่างประเทศ แจ้งเตือนคนไทยในเกาหลีใต้ที่เข้าเมืองผิดกฎหมาย ให้ไปรายงานตัวกลับไทยโดยสมัครใจถึง 28 กุมภาพันธ์ 2566 นี้ หลังทางการเกาหลีใต้เปิดให้รายงานตัวมาตั้งแต่วันที่ 7 พฤศจิกายน 2565 เป็นต้นมาโดยสามารถรายงานตัวที่สำนักงานตรวจคนเข้าเมืองหรือผ่านออนไลน์ที่ www.hikorea.go.kr พร้อมกับเอกสารประกอบ คือ พาสปอร์ต ใบแจ้งการเดินทาง และบัตรโดยสารเครื่องบิน สำหรับผู้ที่ไปรายงานตัวภายในระยะเวลาที่กำหนด จะได้รับการยกเว้นค่าปรับจำนวน 30 ล้านวอน หรือประมาณ 800,000 บาท และอาจเดินทางกลับเข้าเกาหลีใต้ได้อีก หากไม่ไปรายงานตัวภายในระยะเวลาที่กำหนด จะต้องชำระค่าปรับและจะถูกเพิ่มความเข้มงวดในการเดินทางกลับเข้าเกาหลีใต้
ทั้งนี้ สอบถามข้อมูลเพิ่มเติมได้ที่ Immigration Contact Center โทร.1345 (มีล่ามภาษาไทยบริการ) หรือติดต่อสถานเอกอัครราชทูต ณ กรุงโซล โทร. +82 10 6747 0095/ +82 10 3099 2955 หรือ Facebook: สถานเอกอัครราชทูต ณ กรุงโซล/ Royal Thai Embassy, Seoul หรือ E-mail : [emailprotected]
วันศุกร์ที่ 3 กุมภาพันธ์ 2566
03/02/2566
"ทิพานัน" โชว์ผลงาน “พล.อ.ประยุทธ์” พัฒนาภาคอีสาน  ไม่เกินมี.ค.66 โครงการพัฒนาสนามบินขอนแก่นแล้วเสร็จ   ขยายการขนส่ง เชื่อมโยงระหว่างประเทศ ช่วยยกระดับคุณภาพชีวิตประชาชน
"ทิพานัน" โชว์ผลงาน “พล.อ.ประยุทธ์” พัฒนาภาคอีสาน  ไม่เกินมี.ค.66 โครงการพัฒนาสนามบินขอนแก่นแล้วเสร็จ   ขยายการขนส่ง เชื่อมโยงระหว่างประเทศ ช่วยยกระดับคุณภาพชีวิตประชาชน
วันที่ 3 กุมภาพันธ์ 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่รัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เร่งเพิ่มขีดความสามารถท่าอากาศยานทั่วประเทศ เพื่อรองรับการเดินทางและขนส่งทั้งในและระหว่างประเทศเพิ่มขึ้น สามารถรองรับการเดินทางเชื่อมโยงกับประเทศอื่น ๆ ในภูมิภาคได้อย่างมีประสิทธิภาพ เพื่อให้ประเทศไทย เป็นศูนย์กลางการบินแห่งการท่องเที่ยวและการขนส่งลำดับต้น ๆ ทั้งนี้คณะรัฐมนตรีเมื่อวันที่ 10 ตุลาคม 2560 ได้มีมติอนุมัติโครงการก่อสร้างอาคารที่พักผู้โดยสารท่าอากาศยานขอนแก่น มูลค่าโครงการก่อสร้าง 2,004,900,000 บาท
น.ส.ทิพานัน กล่าวว่า สำหรับโครงการก่อสร้างอาคารที่พักผู้โดยสารท่าอากาศยานขอนแก่น เป็นเป็นส่วนหนึ่งของแผนยุทธศาสตร์การพัฒนาโครงสร้างพื้นฐานด้านคมนาคมขนส่งของไทยในระยะ 8 ปี ซึ่งประกอบด้วย งานก่อสร้างอาคารจอดรถยนต์หลังใหม่ และปรับปรุงอาคารจอดรถยนต์หลังเดิม งานก่อสร้างอาคารที่พักผู้โดยสารหลังใหม่ และปรับปรุงอาคารที่พักผู้โดยสารหลังเดิม จากเดิมมีเนื้อที่ขนาด 16,500 ตารางเมตร เป็น 44,500 ตารางเมตร รองรับผู้โดยสารได้ 1,000 คน ต่อชั่วโมง เป็น 2,000 คนต่อชั่วโมง หรือ 5 ล้านคนต่อปี อาคารจอดรถยนต์เดิม 5 ชั้น ปรับปรุงเป็น 7 ชั้น เดิมรองรับการจอดรถยนต์ได้ 450 คัน เป็น 1,160 คัน ซึ่งมีความคืบหน้าอย่างต่อเนื่องเกินกว่า 88% แล้ว โดยคาดว่าจะแล้วเสร็จทั้งโครงการและเชื่อมต่อทั้ง 2 อาคารภายในเดือนมีนาคม 2566 ซึ่งการพัฒนานี้ก็เพื่อความมั่นคงทางเศรษฐกิจและสังคม ด้วยการมีโครงสร้างพื้นฐานที่ดี เสริมสร้างความปลอดภัยในการเดินทางและการขนส่ง และเชื่อมโยงโครงข่ายกับประเทศเพื่อนบ้าน
“พล.อ.ประยุทธ์ได้ติดตามความคืบหน้าอย่างใกล้ชิด และเน้นย้ำให้การดำเนินการเป็นไปตามแผนงาน และมาตรการสนับสนุนต่างๆเพื่อให้มีความพร้อมในระดับมาตรฐานเมื่อเปิดให้บริการ ที่สำคัฐคือความปลอดภัยของพี่น้องประชาชน เมื่อโครงการแล้วเสร็จ นอกจากจะช่วยกระตุ้นเศรษฐกิจ ดึงดูดนักลงทุนและนักท่องเที่ยว จะช่วยยกระดับคุณภาพชีวิตของประชาชนในภูมิภาค”น.ส.ทิพานัน กล่าว
วันศุกร์ที่ 3 กุมภาพันธ์ 2566
กรมทางหลวงชนบท ป้องกันฝุ่นละออง PM 2.5 ลดปัญหามลภาวะทางอากาศ เพื่อสุขภาพที่ดีของประชาชน
คุมเข้มการตรวจวัดค่าไอเสียจากเครื่องจักรและยานพาหนะของหน่วยงานในสังกัดทั่วประเทศ ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสำนักเครื่องกลและสื่อสาร ดำเนินการตามมาตรการป้องกันและลดมลพิษในอากาศจากควันไอเสีย เพื่อแก้ไขปัญหาฝุ่นละอองขนาดเล็ก (PM 2.5) ที่อาจจะส่งผลต่อการดำเนินชีวิตของประชาชน โดย ทช. ได้เข้าร่วมโครงการตรวจสอบมลพิษทางอากาศและเสียงรถราชการของกรมการขนส่งทางบก (ขบ.) ซึ่ง ขบ. ได้จัดส่งเจ้าหน้าที่พร้อมเครื่องมือตรวจวัดควันไอเสีย ตรวจวัดเครื่องความดังของเสียงเครื่องจักรกลและยานพาหนะของ ทช. ในเขตกรุงเทพฯ และปริมณฑลอย่างต่อเนื่อง สำหรับในพื้นที่ส่วนภูมิภาคประกอบด้วยสำนักงานทางหลวงชนบทที่ 1 - 18 และแขวงทางหลวงชนบทในสังกัด ทั่วประเทศ ได้ดำเนินการประสานสำนักงานขนส่งจังหวัดให้เข้าร่วมตรวจสอบควันไอเสียเครื่องจักรและยานพาหนะในสังกัดทั้งหมด เพื่อตรวจหาค่าไอเสีย ฝุ่น PM 2.5 ที่เกินกว่ามาตรฐานกำหนด เพื่อให้เครื่องจักรอยู่ในสภาพดีพร้อมใช้งาน โดยให้เปลี่ยนถ่ายน้ำมันเครื่องตามกำหนด เลือกใช้เกรดน้ำมันให้เหมาะสมตามมาตรฐาน เพื่อบรรเทาปัญหามลพิษทางอากาศ เพิ่มคุณภาพชีวิตที่ดีให้กับประชาชนอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
วันศุกร์ที่ 3 กุมภาพันธ์ 2566
ดีอีเอส ร่วมหารือ หัวหิน สมาร์ทซิตี้
ดีอีเอส ร่วมหารือ หัวหิน สมาร์ทซิตี้
3 ก.พ. 2566 - นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ศ.พิเศษวิศิษฏ์ วิศิษฏ์สรอรรถ ปลัดกระทรวงฯ ดร. เวทางค์ พ่วงทรัพย์ รองปลัดกระทรวงฯ และคณะผู้บริหารหน่วยงานในสังกัด ประชุมหารือร่วมกับ นายเสถียร เจริญเหรียญ ผู้ว่าราชการจังหวัด นายนพพร วุฒิกุล นายกเทศมนตรีเทศบาลหัวหิน และทุกภาคส่วนที่เกี่ยวข้องในการเตรียมความพร้อมการพัฒนาหัวหินสู่เมืองอัจฉริยะ Smart City Hua Hin ในความรับผิดชอบของสำนักงานส่งเสริมเศรษฐกิจดิจิทัล (ดีป้า) หวังช่วยยกระดับคุณภาพชีวิตประชาชนในพื้นที่อย่างทั่วถึง เท่าเทียม พร้อมรองรับนักท่องเที่ยว ทั้งชาวไทยและชาวต่างชาติ
นอกจากนี้ ยังได้เยี่ยมชมศูนย์ CCTV และห้องควบคุม เพื่อติดตามการดำเนินงานด้านการส่งเสริมการประยุกต์ใช้เทคโนโลยีดิจิทัลเพื่อบริหารจัดการพื้นที่ ตรวจสอบเมืองให้มีประสิทธิภาพและเหมาะสมต่อการอยู่อาศัย สร้างคุณภาพชีวิตที่ดี ปลอดภัย ไร้อาชญากรรม ณ เทศบาลเมืองหัวหิน จังหวัดประจวบคีรีขันธ์
________________
วันศุกร์ที่ 3 กุมภาพันธ์ 2566
กรมเจ้าท่า ตรวจเข้ม เรือโดยสารท่องเที่ยวในแม่น้ำเจ้าพระยา
...
กรมเจ้าท่า ตรวจเข้ม เรือโดยสารท่องเที่ยวในแม่น้ำเจ้าพระยา
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กำกับ ดูแลความปลอดภัยทางน้ำทั้งในส่วนกลางและภูมิภาคทั่วประเทศ
เมื่อวันที่ 2 กุมภาพันธ์ 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ลงพื้นที่ตรวจสอบเรือทัวร์นำเที่ยวที่จอดบริเวณหน้าวัดระฆังโฆสิตาราม และโรงเรียนสตรีวัดระฆัง ที่ส่งผลกระทบทางเสียงต่อทางวัด ชุมชน และโรงเรียนสตรีวัดระฆัง จากการตรวจสอบเบื้องต้น พบว่าเป็นกลุ่มเรือทัวร์นำเที่ยวในแม่น้ำเจ้าพระยาและคลองต่างๆ โดยมาจอดรอรับนักท่องเที่ยวที่บริเวณท่าช้าง ตำแหน่งจอดเรือหน้าวัดระฆังโฆสิตารามและหน้าโรงเรียนฯ มีการปักเสาด้านละ 2 ชุด แบ่งเป็นด้านหน้าโรงเรียนชุดละ 1 ต้น ด้านวัดชุดละ 2 ต้น โดยไม่ปรากฏเจ้าของหรือผู้รับอนุญาตจากกรมเจ้าท่า จึงได้สั่งการให้หัวหน้ากลุ่มตรวจการเดินเรือดำเนินการตามอำนาจหน้าที่ รวมถึงการรื้อถอนเสาออกจากบริเวณดังกล่าว เพื่อไม่ให้กีดขวางลำน้ำ พร้อมควบคุมกำกับการเดินเรือมิให้เรือมาจอดและสร้างผลกระทบทางเสียงต่อทางวัด โรงเรียน และชุมชนใกล้เคียง
ทั้งนี้ กลุ่มตรวจการเดินเรือได้ตรวจสอบกลุ่มเรือที่เข้ามาจอดบริเวณพื้นที่ดังกล่าว ทราบจากนายท้ายว่าเสาเหล็กผูกจอดเรือบริเวณหน้าโรงเรียน และหน้าวัด มีมานานหลายปีชาวเรือใช้เป็นจุดจอดพักชั่วคราวรอรับผู้โดยสาร/นักท่องเที่ยวที่ท่าช้าง โดย กรมเจ้าท่า ได้ขอความร่วมมือไม่ให้มาจอดบริเวณดังกล่าว และให้นำเรือไปจอดตามท่าเทียบเรือที่ปลอดภัย พร้อมกำชับเรื่องการใช้เสียงรบกวน
พร้อมกันนี้ กลุ่มตรวจการเดินเรือ ได้ดำเนินการปิดหมายทั้ง 2 จุด ให้ทำการรื้อถอนตามกฎหมายภายใน 30 วัน หากเลยระยะเวลา และยังไม่ปรากฏเจ้าของหรือผู้ครอบครอง จะทำการการรื้อถอนตามขั้นตอนทางกฎหมายต่อไป พร้อมออกตรวจตราบริเวณพื้นที่หน้าวัด และชุมชนโดยรอบตามข้อสั่งการของรักษาการอธิบดีกรมเจ้าท่าต่อไป